ביום שלישי 21.5, החל משעה 18:00 בערב יתקיים מרוץ הלילה “איקאה באר שבע Light Run”. לצד מקצי הריצה, יתקיים גם הפנינג ספורטיבי הפתוח לקהל הרחב שיכלול פעילויות ספורט, מסיבה זוהרת והפעלות לכל המשפחה.
בשטחי הכינוס של האירוע יהיו מתחמי אימוני קיקבוקס, זומבה, מסיבה עם מיטב הדיג’אים וחימום המוני על הבמה המרכזית לפני ההזנקות. גם לאורך המסלול יהיו 12 במות מוזיקה עם להקות שידאגו לשמור על קצב הרצים לאורך הריצה.
כל משתתפי המרוץ יוכלו לקבל בסופו אלבום תמונות אישי מהמרוץ שיעלה ישירות לפייסבוק – כל שעל הרצים לעשות הוא להיכנס ללינק שכתוב בגב מספר החזה שלהם, להזין את מספר החזה ולהירשם לשירות. הכניסה חופשית לקהל הרחב, בואו בהמוניכם.